Document ID: /roh_data/filtered/fineweb-2-filterrobots_roh.jsonl.gz/48622

Ils plans per il «Resort Tgariel» èn dapi in temps sin maisa. Ed ussa fan l'organisaziun d'ambient «Helvetia Nostra» ed in'autra partida recurs encunter la surbajegiada da tschintg chasas. Quai ha il confundatur da la societad Ruast, Marcel Friberg, conferma envers RTR. En las proximas emnas vegnia la societad a prender posiziun en chaussa.
La surbajegiada planisada avess 40 abitaziuns administradas cun 125 letgs. Il manaschi avess plinavant ina recepziun, in indriz da wellness ed in club per uffants. Terzas persunas savessan en il futur cumprar las abitaziuns ch'èn integradas en il manaschi turistic.